Patricia Evangelista

**Si Patricia Chanco Evangelista** sarong Pilipinang trauma journalist asin paragibo nin dokumentaryo na nakabase sa Manila, an sakop kan saiyang mga gibo kadaklan nakasentro sa maribok na iriwal, kalamidad asin mga pantawong karapatan.  Saro siyang multimedia reporter para sa online news agency na Rappler asin sarong writer-at-large para sa  magazine. An saiyang enot na libro, *an Some People Need Killing*, nagluwas kan 2023. 

## Edukasyon
Si Evangelista nagtapos sa sekondarya sa Saint Theresa's College of Quezon City . Nagtapos siya nin may onrang cum laude sa saiyang degree sa BA Speech Communication sa University of the Philippines Diliman kan 2006. Saro man siyang alumna kan UP Debate Society.

## Karera
Sa hoben niyang edad na 20-21, si Evangelista enot na nabisto kan nasyon kan siya an nagin pinakaenot na Pilipino na nakakua asin nanggana sa taonan na International Public Speaking Championships na nakabase sa London - an taonan na kompetisyon na pig-isponsor kan English-Speaking Union na ginibo sa London . An saiyang diskurso na may titulong *Blonde and Blue Eyes* para sa temang Borderless World, nakadaog nin 59 na mga partisipante hali sa manlaen laen na 37 na nasyon. 

### Amay na karera
Siya an enot na naipublikar bilang kolumnista kan mga hobenes kan *The Philippine Star*, dangan nakasurat nin sarong semanal na kolum para sa seksyon nin opinyon kan *[[Philippine Daily Inquirer]]* na nagdalagan sa duranteng siyam na taon. Nagsurat man siya para sa magasin na  asin UNO.

Si Evangelista nagpoon sa telebisyon bilang sarong katabang sa produksyon para sa ABS-CBN News Channel (ANC). Nagprodusir siya nin nagkapirang manlaen laen na programa asin dokumentaryo, kabali an groundbreaking narrative series, Storyline na nagdalagan sa ABS-CBN News Channel sa laog nin bilog na limang taon. Siya man an nagsurat asin nagprodusir kan short film series na AmBisyon asin Kinse. Siya an saro sa payo na ehekutibong prodyuser sa likod kan ANC's Truths, iyo an tolong parteng imbestigatibong dokumentaryo manungod sa aborsyon, kalamidad, asin mga karapatang pantawo.

Saro siya sa mga fellow kan South East Asian Press Alliance (SEAPA), an sarong Titus Brandsma Awardee para sa Emergent Journalism  asin parte kan Devex's 2012 40 under 40. 

Saro siya sa nag gibo kan Storyline Productions kaiba an paragibo nin pelikula na si Paolo Villaluna . An saiyang manlaen-laen na proyekto sa telebisyon nakakua nin mga  nagkapirang onra sa lokal na premyo kabali an Gawad Tanglaw,  an Catholic Mass Media Award,  asin an tolong medalya hali sa New York Festivals. 

An halipot na pelikula na gibo ni Evangelista manungod sa resulta kan Supertyphoon Haiyan nakakua nin pagbisto hali sa media prize sa Ministerial Conference for Disaster Risk Reduction sa Thailand kan 2014.  Tinawan man siya nin onra kan 2014 Kate Webb Prize para sa frontline journalism. 

Nagin field reporter siya para sa Rappler, na nag gigibo nin mga manlaen laen na dokumentaryo asin mga bareta asin siring man nin pag-analisar para sa seksyon na Thought Leaders. Bilang sarong parasurat-sa-pankagabsan para sa magasin *na Esquire* poon pa kato, si Evangelista nagsusurat nin mga halawig na nin peryodismo asin nag-profile nin mga politiko asin mga paragibo nin bareta.

### ''An Ibang Tawo Kaipuhan nin Paggadan: Sarong Memoir nin Paggadan sa Sakuyang Banwaan''
Si Evangelista nagpublikar nin sarong memoir kan Oktobre 2023 na an titulo *Some People Need Killing,* ini manungod sa panahon na nagbabareta siya manungod sa giyera laban sa droga ni dating presidente Rodrigo Duterte sa Pilipinas. Inapod ni David Remnick na sarong "obra maestra sa peryodismo" sa *The New Yorker* an saiyang nagibo*.*  An sinurat niya nin libro nakabali sa listahan *kan [[Time (magasin)|Time]]* na The 100 Must Read Books of 2023,  siring man sa listahan *kan The New York Times* 10 Best Books of 2023.  Ini man nalista para sa 2024 Women's Prize for Non-Fiction,  asin nakakua nin onra kan 2024 Helen Bernstein Book Award para sa Kahusayan sa Peryodismo . 

## Bibliograpiya

*